
BASHKIA  MIRDITË

SHPALLJE VENDESH PUNE  PËR NËPUNËS CIVIL
LËVIZJE PARALELE DHE NGRITJE NE DETYRE
                                                             Datë 19.08.2022


Në zbatim të Ligjit nr. 152/2013, datë 30.05.2013 “Për nëpunësin civil”, i ndryshuar, Kreu V – “Lëvizja paralele dhe ngritja në detyrë”, nenit 26 “Plotësimi i vendeve të lira në kategorinë e ulët dhe të mesme drejtuese” dhe VKM nr. 242, datë 18.03.2015 “Për plotësimin e vendeve të lira në kategorinë e ulët dhe të mesme drejtuese”, ndryshuar me VKM nr. 748, dt.19.12.2018, Bashkia Mirditë shpall 1 (një) vend vakant: 

1.   “Përgjegjës Sektori - Njësia e Auditit të Brendshëm – B.Mirditë”,  kategoria III.a.1 
                 
	Pozicioni më sipër, u ofrohet fillimisht nëpunësve civilë të së njëjtës kategori për procedurën e lëvizjes paralele!
Vetëm në rast se në përfundim të procedurës së lëvizjes paralele, rezulton se ky pozicion, është  ende vakant, ai është i vlefshëm për konkurimin nëpërmjet procedurës së ngritjes në detyrë. 



   Për të dy procedurat (lëvizje paralele dhe ngritje ne detyrë), aplikohet në të njëjtën kohë!

	Afati për dorëzimin e Dokumenteve:
	Shikoni procedurën në vijim!


	
Përshkrimi përgjithësues i punës për pozicionin si më sipër është: 
Drejton Njësinë e Auditit të Brendshëm, në funksion të realizimit të Misionit të Auditimit  brendshëm që është:
“Të japë siguri të arsyeshme për titullarin e Njësisë së Sektorit Publik, në mënyrë të pavarur dhe objektive, si dhe këshilla për përmirësimin e veprimtarisë dhe efektivitetin e sistemit të kontrollit të brendshëm në Njësinë e Sektorit Publik”, mision i cili realizohet nëpërmjet rolit të auditit të brendshëm, për t’i dhënë mbështetje titullarit të Njësisë Publike në arritjen e objektivave të njësisë:

a) duke përgatitur planet strategjike dhe vjetore për auditimin e brendshëm, bazuar në vlerësimin objektiv të riskut, si dhe kryerjen e auditimeve në përputhje me planin e miratuar; 
b) duke vlerësuar përshtatshmërinë dhe efektivitetin e sistemeve e të kontrolleve, duke u fokusuar kryesisht në: 
i. identifikimin, vlerësimin dhe menaxhimin e riskut nga titullari i njësisë publike; 
ii. përputhshmërinë e veprimtarisë së Njësisë Publike me kuadrin rregullator; 
iii. ruajtjen e aseteve; 
iv. besueshmërinë dhe gjithëpërfshirjen e informacionit financiar dhe operacional; 
v. kryerjen e veprimtarisë së njësisë publike me ekonomi, efektivitet dhe efiçencë; 
vi. përmbushjen e detyrave dhe arritjen e qëllimeve; 
c) duke dhënë rekomandime për përmirësimin e veprimtarisë dhe efektivitetin e sistemit të kontrollit të brendshëm të Njësisë Publike; 
d) duke ndjekur zbatimin e rekomandimeve të dhëna.

Detyrat dhe përgjegjësitë përkatëse për pozicionin, përshkruhen hollësisht në aktet ligjore/nënligjore përkatëse dhe në rregulloren e brendshme të funksionimit të administratës.




I-Lëvizja paralele
Kanë të drejtë të aplikojnë për këtë procedurë vetëm nëpunësit civilë të së njëjtës kategori, në të gjitha institucionet pjesë e shërbimit civil.

	1.1
	KUSHTET PËR LËVIZJEN PARALELE DHE KRITERET E VEÇANTA



Kandidatët duhet të plotësojnë kushtet për lëvizjen paralele si vijon:
· Të jenë nëpunës civil të konfirmuar, brenda së njëjtës kategori;
· Të mos kenë masë disiplinore në fuqi (të vërtetuar me një dokument nga institucioni);
· Të kenë të paktën një vlerësim pozitiv (për kandidatët e institucioneve që sapo kanë hyrë në shërbimin civil kërkohet vlerësim nga eprori direkt);
Kandidatët duhet të plotësojnë kriteret e veçanta si vijon:
1. Të zotërojnë diplomë master, minimumi “Master Profesional” në degën:
1. Drejtësisë 
2. Ekonomik 
3. Edhe Diploma e nivelit “Bachelor” duhet të jetë në të njëjtën fushë. (Diplomat të cilat janë marrë jashtë vendit, duhet të jenë të njohura paraprakisht pranë institucionit përgjegjës për njehsimin e diplomave sipas legjislacionit në fuqi).
1. Drejtuesi i Njësisë së Auditimit të Brendshëm duhet të jetë i çertifikuar si “Auditues i Brendshëm” dhe të ketë përvojë pune 5 vjet si auditues i brendshëm ose i jashtëm; 
1. Të kenë aftësi të mira komunikuese dhe të punës në grup;
1. Të plotësojë kushtet sipas nenit 11 të ligjit nr. 114/2015 “Për auditimin e brendshëm në sektorin publik”.
1. Të mos ketë qënë pjesë e strukturës organike të Bashkisë Mirditë, së paku në 3 vitet e fundit.
1. Të zotërojë programet kompjuterike bazë dhe të tjera që lipsen për pozicionin e punës.

	1.2
	DOKUMENTACIONI, MËNYRA DHE AFATI I DORËZIMIT.



Kandidatët duhet të dorëzojnë pranë njësisë së burimeve njerëzore të Bashkisë Mirditë, ku ndodhet pozicioni për të cilin ata dëshirojnë të aplikojnë, dokumentet si më poshtë:
a) Jetëshkrim i plotësuar në përputhje me dokumentin tip që e gjeni në linkun:
http://dap.gov.al/vende-vakante/udhezime-dokumenta/219-udhezime-dokumenta
b) Fotokopje të diplomës së bashku me listen e notave (të noterizuara);
c) Fotokopje të librezës së punës
d) Dokumentin që tregon deklarimin e statusit të nëpunësit në kategorinë ekzekutive;
ç) Çdo dokumentacion tjetër që vërteton: çertifikimet, trainimet, kualifikimet, arsimim shtesë, vlerësimet pozitive apo të tjera të përmendura në jetëshkrimin tuaj. 
· Dokumentet duhet të dorëzohen me postë apo drejtpërsëdrejti në Bashkinë Mirditë, sheshi “Abat Doçi”, Rrëshen-Mirditë, pranë zyrës Sekretari-Protokoll, brenda datës 02.09.2022!

	1.3
	REZULTATET PËR FAZËN E VERIFIKIMIT PARAPRAK



Në datën 07.09.2022, Njësia e Menaxhimit të Burimeve Njerëzore e Bashkisë Mirditë, ku ndodhet pozicioni për të cilin ju dëshironi të aplikoni do të shpallë në portalin “Agjencia Kombëtare e Punësimit dhe Aftësive” (në vijim AKPA) dhe në faqen e Bashkisë Mirditë: bashkiamirdite.gov.al. listën e kandidatëve që plotësojnë kushtet e lëvizjes paralele dhe kriteret e veçanta, si dhe datën, vendin dhe orën e saktë ku do të zhvillohet intervista. 
Në të njëjtën datë kandidatët që nuk i plotësojnë kushtet e lëvizjes paralele dhe kriteret e veçanta do të njoftohen individualisht nga Njësia e Menaxhimit të Burimeve Njerëzore të institucionit ku ndodhet pozicioni për të cilin ju dëshironi të aplikoni, nëpërmjet adresës tuaj të e-mail, për shkaqet e moskualifikimit. 

	1.4
	FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA.



Kandidatët do të vlerësohen në lidhje me:
1. Njohuritë mbi ligjin nr. 152/2013, “Për nëpunësin civil”, i ndryshuar, dhe aktet nënligjore dalë në zbatim të tij;
1. Njohuritë mbi ligjin nr. 139/2015 “Për Vetëqeverisjen Vendore”;
1. Njohuritë mbi ligjin nr. 9131, datë 08.09.2003, “Për rregullat e etikës në administratën publike”;
1. Njohuritë mbi ligjin nr. 8503, datë 30.06.1999, “Për të drejtën e informimit për dokumentet zyrtare”, i ndryshuar;
1. Njohuritë mbi “Kodi i Procedurave Administrative të Republikës së Shqipërisë”;
1. Ligjin nr. 114/2015 “Për auditimin e brendshem në sektorin publik”
1. Ligji nr. 60/2016 “Për sinjalizimin dhe mbrojtjen e sinjalizuesve”;
1. VKM nr. 83 datë 3.2.2016” Për miratimin e kritereve të krijimit të Njësisë së Auditit të Brendshëm”;
1. VKM nr. 816 datë16.11.2016, “Për marrëdhëniet e punës së punonjësve të Njësise Përgjegjëse në autoritet publike”.

· [bookmark: _Hlk83628056]Intervista do të zhvillohet me datë 12.09.2022, ora 14:00, në sallën e mbledhjeve të Këshillit Bashkiak, me adresë: 
Sheshi “Abat Doçi”, pranë “Godina e Shërbimit të Qytetarëve”, kati I.

	1.5
	MËNYRA E VLERËSIMIT TË KANDIDATËVE



Kandidatët do të vlerësohen për jetëshkrimin, eksperiencat, trajnimet, kualifikimet e lidhura me fushën, si dhe vlerësimet pozitive. Totali i pikëve për këtë vlerësim është 40 pikë. 
Kandidatët gjatë intervistës së strukturuar me gojë do të vlerësohen në lidhje me:
· Njohuritë, aftësitë, kompetencën në lidhje me përshkrimin e pozicionit të punës;
· Eksperiencën e tyre të mëparshme;
· Motivimin, aspiratat dhe pritshmëritë e tyre për karrierën.
Totali i pikëve në përfundim të intervistës së strukturuar me gojë është 60 pikë. 
Më shumë detaje në lidhje me vlerësimin me pikë, metodologjinë e shpërndarjes së pikëve, mënyrën e llogaritjes së rezultatit përfundimtar i gjeni në Udhëzimin Nr. 2, datë 27.03.2015, “Për procesin e plotësimit të vendeve të lira në shërbimin civil nëpërmjet procedurës së lëvizjes paralele, ngritjes në detyrë për kategorinë e mesme dhe të ulët drejtuese dhe pranimin në shërbimin civil në kategorinë ekzekutive nëpërmjet konkurrimit të hapur”, të Departamentit të Administratës Publike www.dap.gov.al.
http://dap.gov.al/2014-03-21-12-52-44/udhezime/426-udhezim-nr-2-date-27-03-2015 
	1.6
	DATA E DALJES SË REZULTATEVE TË KONKURIMIT DHE MËNYRA E KOMUNIKIMIT



[bookmark: _Hlk83627124][bookmark: _Hlk83628140]Në përfundim të vlerësimit të kandidatëve, Bashkia Mirditë do të shpallë fituesin në portalin AKPA, në Website “bashkiamirdite.gov.al”. Të gjithë kandidatët pjesëmarrës në këtë procedurë do të njoftohen në mënyrë elektronike për datën e saktë të shpalljes së fituesit.

2. NGRITJA NE DETYRE:
Vetëm në rast se pozicioni i renditur në fillim të kësaj shpalljeje, në përfundim të procedurës së lëvizjes paralele, rezulton se është ende vakant, ai është i vlefshëm për konkurimin nëpërmjet procedurës së ngritjes në detyrë.





Për këtë procedurë kanë të drejtë të aplikojnë vetëm Nëpunësit Civile të një kategorie paraardhëse (vetëm një kategori më e ulët), të punësuar në të njejtin apo në një institucion tjetër të shërbimit civil, që plotësojnë kushtet për ngritjen në detyrë dhe kërkesat e veçanta për vendin e lirë.


2.1 KUSHTET QË DUHET TË PLOTËSOJNË KANDIDATET:
a. Të jetë nëpunës civil i konfirmuar për kategorinë më të ulët se kjo që konkuron.
b. Të mos ketë masë disiplinore në fuqi (të vërtetuar me një dokument nga institucioni);
c. Të ketë të paktën vlerësimin e fundit “Mirë” ose “Shumë Mirë”;

Kandidatët duhet të plotësojnë kriteret e veçanta si vijon:
a) Të zotërojnë diplomë të nivelit minimal “Master Profesional” në degët: 
1. Drejtësisë 
2. Ekonomisë (preferohet profili i Financës). 
3. Diploma e nivelit “Bachelor” duhet të jetë në të njëjtën fushë. (Diplomat të cilat janë marrë jashtë vendit, duhet të jenë të njohura paraprakisht pranë institucionit përgjegjës për njehsimin e diplomave sipas legjislacionit në fuqi).
b) Drejtuesi i Njësisë së Auditimit të Brendshëm duhet të jetë i çertifikuar si “Auditues i Brendshëm” dhe të ketë përvojë pune 5 vjet si auditues i brendshëm ose i jashtëm; 
c) Të kenë aftësi të mira komunikuese dhe të punës në grup;
d) Njohja e gjuhës së huaj përbën avantazh, leje apo licenca profesionale, përbëjnë avantazh.
e) Të njohë programet kryesore të kompjuterit. Njohja e programeve të thelluara apo speciale, përbën avantazh;

f) Të plotësoje kushtet sipas nenit 11 të ligjit nr. 114/2015 “Për auditimin e brendshëm në sektorin publik”.
g) Të mos ketë qenë pjesë e strukturës organike-B.Mirditë për 3 vitet e fundit.
Kandidatët nga jashtë shërbimit civil, duhet të plotësojnë kërkesat si më poshtë:
a) Të jetë shtetas shqiptar;
b) Të ketë zotësi të plotë për të vepruar;
c) Të zotërojë gjuhën shqipe, të shkruar dhe të folur;
d) Të jetë në kushte shëndetësore që e lejojnë të kryejë detyrën përkatëse;
e) Të mos jetë i dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje;
f) Ndaj tij të mos jetë marrë masa disiplinore e largimit nga shërbimi civil, që nuk është shuar sipas ligjit nr. 152/2013, “Për nëpunësin civil”, i ndryshuar.

Kushtet e veçanta, janë po ato të përshkruara më lart për procedurë “ngritje në detyrë”.

	2.2
	DOKUMENTACIONI,  MËNYRA DHE AFATI I DORËZIMIT



Kandidatët që aplikojnë duhet të dorëzojnë dokumentet si më poshtë: 
a. Jetëshkrim i plotësuar në përputhje me dokumentin tip që e gjeni në linkun: 
http://dap.gov.al/vende-vakante/udhezime-dokumenta/219-udhezime-dokumenta
b. Vërtetim Statusi i Nëpunësit Civil (kategoria Ekzekutive);
c. 2 (dy) vlerësimet e fundit të punës (duhet të jenë minumi “Mirë” osse “Shumë mirë”);
d. Numër kontakti dhe adresë vendbanimi.
[bookmark: _Hlk83627277]Dokumentet duhet të dorëzohen me postë apo drejtpërsëdrejti në institucion, brenda datës 22.09.2022 në adresën: Bashkia Mirditë, Sheshi “Abat Doçi”, Rrëshen, Mirditë.
(Zyra e Arkiv-Protokoll)

	Të gjithë kandidatët që aplikojnë për procedurën e pranimit në shërbimin civil, do të informohen për fazat e mëtejshme të kësaj procedure: 
· për datën e daljes së rezultateve të verifikimit paraprak, 
· datën, vendin dhe orën ku do të zhvillohet konkurimi;
· mënyrën e vlerësimit të kandidatëve. 




	2.3
	REZULTATET PËR FAZËN E VERIFIKIMIT PARAPRAK



[bookmark: _Hlk83628514]Në datën 26.09.2022, Njësia e Menaxhimit të Burimeve Njerëzore e Bashkisë Mirditë ku ndodhet pozicioni për të cilin ju dëshironi të aplikoni, do të shpallë në portalin AKPA dhe faqen e bashkisë Mirditë, listën e kandidatëve që plotësojnë kushtet dhe kriteret e veçanta, si dhe datën, vendin dhe orën e saktë ku do të zhvillohet intervista. 
Në të njëjtën datë kandidatët që nuk i plotësojnë kushtet dhe kriteret e veçanta do të njoftohen individualisht nga Njësia e Menaxhimit të Burimeve Njerëzore të institucionit ku ndodhet pozicioni për të cilin ju dëshironi të aplikoni, nëpërmjet adresës tuaj të e-mail, për shkaqet e moskualifikimit. 

	2.4
	FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET TESTIMI DHE INTERVISTA



Kandidatët do të vlerësohen në lidhje me:
a) Njohuritë mbi ligjin Nr. 152/2013, “Për nëpunësin civil”, i ndryshuar, dhe aktet nënligjore dalë në zbatim të tij;
b) Njohuritë mbi ligjin nr. 139/2015 “Për Vetëqeverisjen Vendore”;
c) Njohuritë mbi ligjin nr. 9131, datë 08.09.2003, “Për rregullat e etikës në administratën publike”;
d) Njohuritë mbi ligjin nr. 8503, datë 30.06.1999, “Për të drejtën e informimit për dokumentet zyrtare”, i ndryshuar;
e) Njohuritë mbi “Kodi i Procedurave Administrative të Republikës së Shqipërisë”;
f) Ligjin nr. 114, datë 22.10.2015” Për auditimin e brendshëm në sektorin publik”;
g) Ligji nr. 60/2016 “Për sinjalizimin dhe mbrojtjen e sinjalizuesve”;
h) VKM nr. 83, datë 3.2.2016 “Për miratimin e kritereve të krijimit të Njësisë së Auditit të Brendshëm”;
i) VKM nr. 816, datë 16.11.2016, “Për marrëdhëniet e punës së punonjësve të Njësisë Përgjegjëse në autoritet publike”.


· Testimi do të zhvillohet me date 31.09.2022, ora 14:00, në sallën e mbledhjeve të Këshillit Bashkiak, me adresë: Sheshi “Abat Doçi”, pranë “Godina e Shërbimit të Qytetarëve”, kati I.

· Intervista e strukturuar me gojë do të zhvillohet në një datë që do t’u njoftohet kandidatëve, sipas ecurisë së procedurës konform VKM nr. 242, dt.18.03.2015 “Për procedurat e plotësimit të vendeve të punës në kategorinë ulët dhe të mesme drejtuese”,  ndryshuar me VKM nr. 748, dt.18.12.2018

	2.5
	MËNYRA E VLERËSIMIT TË KANDIDATËVE



Kandidatët do të vlerësohen në lidhje me: 

a- Vlerësimin me shkrim, deri në 40 pikë; 
b- Intervistën e strukturuar me gojë që konsiston në motivimin, aspiratat dhe pritshmëritë e tyre për karrierën, deri në 40 pikë; 
c- Jetëshkrimin, që konsiston në vlerësimin e arsimimit, të përvojës e të trainimeve, të lidhura me fushën, deri në 20 pikë.
Më shumë detaje në lidhje me vlerësimin me pikë, metodologjinë e shpërndarjes së pikëve, mënyrën e llogaritjes së rezultatit përfundimtar i gjeni në Udhëzimin nr. 2, datë 27.03.2015, të Departamentit të Administratës Publike www.dap.gov.al
http://dap.gov.al/2014-03-21-12-52-44/udhezime/426-udhezim-nr-2-date-27-03-2015 



	2.6
	DATA E DALJES SË REZULTATEVE TË KONKURIMIT DHE MËNYRA E KOMUNIKIMIT



Në përfundim të vlerësimit të kandidatëve, Bashkia Mirditë do të shpallë fituesin në portalin AKPA dhe faqen e saj Website. Të gjithë kandidatët pjesëmarrës në këtë procedurë do të njoftohen në mënyrë elektronike për rezultatet.















__________________________________[image: C:\Users\Eagle Rreshen\Desktop\color stema.jpg]__________________________________
BASHKIA  MIRDITË
                      
Nr. ________ prot                                                                                                           Datë: _____ .08.2022
         L ë n d a :     Dërgojmë “Njoftim për publikim vendi pune të Sh.C” në faqen Tuaj.
                               Agjencisë Kombëtare të Punësimit dhe Aftësive
          Adresa :       Bulevardi “B.Curri”, pranë ish – “Hotel Arbana”
                                                                                     T I R A N Ë 

Bashkëngjitur Ju dërgojmë “Njoftime për publikim pozicione pune të Sh.C”, të Bashkisë Mirditë, për t’i publikuar në faqen tuaj Website, bazuar në ligjin 152/2013 “Për Nëpunësin Civil”, i ndryshuar dhe në VKM nr. 242 dt.18.03.2015 “Për lëvizjen paralele dhe ngritjen në detyrë të N.C të kategorisë së ulët drejtuese”. Ndërkohë në adresën tuaj elektronike, të njëjtat materiale janë dërguar elektronikisht nga “Njësia Përgjegjëse-Burimet Njerëzore”.
Duke Ju falenderuar për bashkëpunimin!

Njësia e Burimeve Njerëzore          
          Fran Canga                                        
                                                                                                     SEKRETARI I PËRGJITHSHËM        
                                                                                                               NIKOLL GJIKOLAJ

                                                                                                                                                                 Bashkia MIRDITË
________________________________________________________________________________________________ Adresa: Sheshi “Abat Doçi”, Rrëshen Mirditë                tel.+355 216 222 33             Email: www.bashkiamirdite.gov.al  

